شه‌فه‌ق نيوز/ ئه‌حمه‌د جبورى ئه‌ندام ئه‌نجومه‌ن نوێنه‌ره‌يل عراقى، باس له‌ كه‌فتنه‌وه‌ى حاڵه‌تيگ مردن و زه‌خمدارێ ده‌يان كه‌س تر كرد له‌ كه‌فتنه‌وه‌ى ئاگريگ له‌ناو كارخانه‌ى گۆگرد مشراق له‌باشوور موسڵ.
جبورى له‌ ماڵپه‌ڕ كۆمه‌ڵايه‌تى تويته‌ر وت: سزيان گۆگرد مشراق جوور باقى سزيانه‌يل نيه‌، چوينكه‌ ئه‌نجامه‌گه‌ى كاره‌ساتبار ئه‌دێ و غازيگ ژه‌هراوى ده‌رئه‌كاو مه‌ترسى فريه‌يگ ديرێد، يه‌يش له‌وه‌ختيگ ك سه‌دان ته‌ن له‌و ئاگره‌ سزياگه‌.
جبورى داوايش له‌ عادل عه‌بدولمه‌هدى سه‌رۆك وه‌زيره‌يل كرد وه‌زير ناوخوه‌يى و ته‌ندروستى و پيشه‌سازى سه‌ردان شوون روێداگه‌گه‌ بكه‌ن ئه‌را كوشاننه‌وه‌ى وه‌رجه‌ ئه‌وه‌گ بڕه‌سێده‌ مليۆنه‌ ته‌ن له‌ پاشماوه‌ى ئه‌لفۆم.
